Domstolen (Den europeiske union)

Domstolen er den øverste instans av rettssystemet Den europeiske unions domstol, et av EUs organer. Underinstansen kalles Retten.

 Historie 
Domstolen ble opprettet i 1952 og het tidligere EF-domstolen, da dens kompetanseområde var det felles markedet i EF.Den europeiske unions domstols internettside besøkt 5. oktober 2014 Da Lisboa-traktaten trådte i kraft 1. desember 2009, endret domstolen navn (og funksjon) til det nåværende. Domstolen ligger i byen Luxembourg.

 Dommerne, generaladvokatene og justissekretæren 
Domstolen består av 27 dommere og minst 8 generaladvokater. Dommerne og generaladvokatene utnevnes for en periode av 6 år av medlemsstatenes regjeringer etter felles overenskomst etter høring av et utvalg. De kan gjenvelges. Til dommere og generaladvokater ved Domstolen utnevnes personer, hvis uavhengighet er uomtvistelig.

Domstolens dommere velger seg i mellom Domstolens president og visepresident for et tidsrom av tre år. Begge kan gjenvelges. Presidenten forestår Domstolens arbeid og administrasjon og leder rettsmøtene og Domstolens voteringer i saker, som er henvist til behandling i et av de største dommerkollegier.

Generaladvokatene bistår Domstolen og har som oppgave fullstendig upartisk og uavhengig, offentlig å fremsette forslag til avgjørelse av de saker som de blir forelagt.

Justissekretæren er institusjonens generalsekretær.

 Sammensetning 
Domstolen kan settes av samtlige medlemmer (plenum), i Den store avdeling (15 dommere) eller i avdelinger med 3 eller 5 dommere.

Domstolen settes av samtlige medlemmer i særlige tilfeller, blant annet når den skal avskjedige Den europeiske ombudsmann eller et medlem av EU-kommisjonen og ellers når den finner en sak av særlig viktighet.

Den settes i Den store avdeling, når en medlemsstat eller en institusjon, som er part i saken, ber om dette, samt i særlig omfattende eller viktige saker.

De øvrige saker behandles i avdelinger med 5 eller 3 dommere. Lederne for avdelinger med 5 dommere velges for en periode av tre år, og lederne for avdelinger med 3 dommere for en periode av ett år.

Følgende type saker behandles i EU-domstolen:
 Prejudisielle spørsmål fra domstoler i medlemsstatene 
 Traktatbruddssaker 
 Annullasjonssøksmål 
 Passivitetssaker 
 Erstatningssaker

 Domstolens president  
PeriodePresidentLand1952–1958Massimo Pilotti1958–1964Andreas Matthias Donner1964–1967Charles Léon Hammes1967–1976Robert Lecourt1976–1980Hans Kutscher1980–1984Josse Mertens de Wilmars1984–1988John Mackenzie-Stuart1988–1994Ole Due1994–2003Gil Carlos Rodriguez Iglesias2003–2015Vassilios Skouris2015-ddKoen LenaertsKilde: 

 Referanser 

 Eksterne lenker 


Kategori:Den europeiske unions domstol